Elégett a mérgezõ állatok világhírû gyûjteménye Brazíliában - képek
Lángok martaléka lett a brazíliai Sao Paulóban található híres Butantan Intézet: a hét végén keletkezett tûz a mérgezõ állatok gyûjteményének nagy részét, több mint hetvenezer formalinban tartósított kígyót, pókot és skorpiót pusztított el.
Az intézet vezetõje, Otavio Mercadante jóvátehetetlen károkról beszélt. A tûz szombat reggel ismeretlen okból ütött ki, a formalintól erõre kapott lángokat csak a nap folyamán tudták eloltani.

A világhírû kutatóintézetet 1901-ben alapították. Kígyóméreg elleni oltóanyag-tartaléka világszerte az egyik legnagyobb volt. A Sao Paolo állam egészségügyi minisztériumához tartozó intézet szolgáltatásai közé tartozott a sürgõsségi ellátás kígyómarások esetén.

A gyûjteményért felelõs kutató, Francisco Franco úgy nyilatkozott a brazil Globo televíziónak, hogy az "intézet adott otthont a kígyókkal kapcsolatos tudásunknak, a tûz száz év örökségét tette tönkre".
mérgezõ állatok képek Brazília tûzvész